Homaj Universalaĵoj

Homaj universalaĵoj estas karakterizaĵoj de kulturo, socio, lingvo, konduto, emocio kaj pensado, kiuj ekzistas en ĉiuj homaj kulturoj. En la etnografia esploro estis identigitaj kaj katalogitaj centoj da universalaj Scott MacEachern: Book review of "That complex whole: culture and the evolution of human behavior" by Lee Kronk. Westview Press, Boulder, Colorado, 1999. ., published in The Human Nature Review ISSN 1476-1084.

La ideo de universalaĵoj sub aliaj nomoj, plej ofte "homa naturo", ekzistas almenaŭ ekde la krepusko de la historio. Nuntempe la intereso en la studfako estas kreskanta, kaj kontribuoj de multaj esploristoj aldoniĝis kaj al la kruda listo de universalaĵoj, kaj al la analizo provanta ekspliki de kial kaj kiel ĉi tiuj universalaĵoj ekzistas.

Homaj universalaĵoj estas pruvo kaj priskribo de la ekzisto de universala homa naturo, pruvo kaj priskribo, kiuj dependas de esplorado per la scienca metodo, kiu povas esti pruvita kaj refutita. Ilia ekzisto mem havas profundajn signifojn, kiuj lumigas en nova lumo grandegan varion de homaj kvalitoj. Multaj teorioj en la studfakoj de religio, filozofio, psikologio, sociologio kaj la studo de historio estas konfirmitaj, aŭ alternative prezentitaj kiel malprobablaj, kiel rezulto de la studo de homaj universalaĵoj.

La fakto, ke el la listo de universalaĵoj estas "preskaŭ universalaĵoj" plifortigas la hipotezon, ke simile al la supozo "heredeco kontraŭ medio" rilate al unuopuloj, ankaŭ multaj karakterizaĵoj de homaj kulturoj estas denaskaj, sed permesas iom da libereco ene de la denaskaj limigoj.

 Historiaj fontoj 

 De antikvaj ĝis modernaj tempoj 
eta|220x220ra| Monaĥo kaj monaĥino dum sekskuniĝo - pentraĵo de Henry Losvo. Laŭ multaj religioj la deziro al malbono estas parto de homa naturo.
La demando pri la difino de homa naturo devenas de antikvaj tempoj. En ĉiuj praaj fontoj oni esprimas la ideon, ke ne nur la ekzistas homa naturo, sed la fundamento de ĉi tiu naturo estas bazita en metafizikaj, misteraj kaj religiaj fundamentoj.

Genezo enhavas du versoj, kiuj indikas kredon je la ekzisto de homa naturo, aŭ almenaŭ ties negativajn aspektojn, kaj ankaŭ la homan kapablon rezisti instigojn: " Ja se vi agos bone, vi estos forta; sed se vi agos malbone, la peko kuŝos ĉe la pordo, kaj vin ĝi aspiros, sed vi regu super ĝi." Biblio, Genezo, ĉapitro 4, verzo 7, de la hebrea originalo: "הֲלוֹא אִם תֵּיטִיב שְׂאֵת וְאִם לֹא תֵיטִיב לַפֶּתַח חַטָּאת רֹבֵץ וְאֵלֶיךָ תְּשׁוּקָתוֹ וְאַתָּה תִּמְשָׁל בּוֹ", pli rigora aliro aperas sube: "ĉar la penso de la homa koro estas malbona jam de lia juneco;" Biblio Genezo Ĉapitro 8 verso 21; de la hebrea original: "כִּי יֵצֶר לֵב הָאָדָם רַע מִנְּעֻרָיו".

Pli pozitiva sinteno rilate al homa naturo troveblas ĉe la ĉina filozofo Konfuceo, kiu opiniis, ke homa naturo estas esence bona, kaj ke la homo nature strebas al malavareco, kompato al aliulo kaj interna mensa ekvilibro .

La greka filozofo Aristotelo ankaŭ subtenis la ekziston de homa naturo, kaj donis al li kelkajn nivelojn - ekde la besta ĝis la supro. La besta elemento estas la instinkto reproduktiĝi kiel ĉiuj bestoj. Super ĝi estas ĝia politika naturo (kaj eble ankaŭ ĝia socia signifo), kaj supereco super ĉiuj estas la mensa kapablo por imago, logiko kaj feliĉo Aristotles Politics libro unu ĉe http://www.perseus.tufts.edu/Aristot. Pol. 1.1252a.

Simile la diskuto pri homa naturo daŭris en la mezepokon kun la baza koncepto, ke metafiziko staras malantaŭ homa naturo, estas konservita, kaj la diskuto rondiras ĉirkaŭ tio, kio estas ĉi tiu naturo kaj kiel metafizikaj kaj spiritaj esencoj estas uzataj en ĝi.

 La moderna epoko: forlaso de la metafizikan ideon kaj la diskurso ĉu homa naturo ekzistas 

Nur kun la komenco de modernaj tempoj aperis la ideo, ke homa naturo ne baziĝas sur metafizika fonto. La origino de ĉi tiu ideo aperas en la verkoj de Francis Bacon (1561–1626) Journal of the History of the Behavioral Sciences: Francis bacon's behavioral psychology, by Paul S. Macdonald, kaj filozofoj kiel Rene Descartes (1596–1650), kiuj daŭre disvolvis ĝin , por establi vidpunkton de homa naturo bazita pri la fizika mondo, prefere ol la metafizika.

Post ĉi tiu forlaso de metafizikaj ideoj, aperis ankaŭ la ideo, ke homa naturo tute ne ekzistas. La filozofo John Locke (1632-1704) difinis la homon je la naskiĝo kiel glatan tabulon, kiu iel ajn povas esti formita ĉia ajn "Supozu, ke la spirito estas, kiel ni diras, glata papero, pura de ĉia skribo, tio estas, sen konceptoj," John Locke, "eseo pri la naturo de la homo" kaj proponis modelon, specon de mekanismo, en kiu la ĉirkaŭaĵo de homo formas sian animon de la fundo Locke, John, An Essay Concerning Human Understanding, Kenneth P. Winkler (ed.), Hackett Publishing Company, Indianapolis, IN, 1996, pp. 33–36.. Jean-Jacques Rousseau (1712-1778) pluevoluigis ĉi tiun ideon ĝis ekstremo, argumentante ke origine la homo estis soleca vivulo, kaj serio da akcidentaj eventoj kondukis la homon al socia ekzisto en kiu evoluis tiel nomata homa naturo, kiu tute ne ekzistis en antikva homo Rousseau, Jean-Jacques, The Social Contract, Translated by Maurice Cranston, Published by Penguin Classics, 1968, , pg. 136. William Goodwin (1756-1835) argumentis, ke infanoj estas glata paĝo, kiu povas esti formita laŭ nia deziro Sowell, 1987, p63.

La lingvisto Wilhelm von Humboldt (1776-1835) kontraŭis tiun pensfluon kaj plie argumentis, ke ĉiuj homoj havas komunan naturon, kvankam lingvoj kaj kulturoj diferencas unu de la alia HUMBOLDT'S PERSONAL NARRATIVE VOLUME 3.PERSONAL NARRATIVE OF TRAVELS TO THE EQUINOCTIAL REGIONS OF AMERICA DURING THE YEARS 1799-1804 BY ALEXANDER VON HUMBOLDT AND AIME BONPLAND.Bunzl, 1996, pp. 22, 31Alexander von Humboldt: Personal Narrative of Travels to the Equinoctial Regions of the New Continent, 1799-1804.

Krizo de paradigmo de la esplorado venis de la patro de la teorio de evolucio, Charles Darwin, kiu per legado de la libro de Humboldt  ekbruligis en li la deziron esplori malproksimajn landojn The Voyage of the Beagle, Charles Darwin.  En sia taglibro li skribis en 1837 "Eĉ la menso kaj instinkto estas trafitaj (de evolua elekto)". De 1837 ĝis la 70-aj jaroj de la 19- a jarcento, kiam Darwin publikigis "La Descendon de la Homo ", Darwin konstruis teoriojn pri evolua disvolviĝo de la homa menso, teorioj kiuj plej multaj el ili ankoraŭ restas validaj The Cambridge Companion to Darwin, eds. J. Hodge and G. Radick, Cambridge University Press, 2003, p.92 - Darwin on Mind, Morals, and Emotions, by Robert J. Richards.

Sekvante Darwin kaj Humboldt venis la etnologo Adolf Bastian (1826-1905), kiu poste fariĝis la instruisto de la patro de antropologio, Franz Boas. Bastian faris ĉekampan esploradon en Mezameriko, Suda kaj Orienta Azio, Afriko kaj Aŭstralio. Bastian malakceptis la ideon pri la ekzisto de rasoj en la homa specio, kaj reklamis la ideon de "la baza unueco de la homa psiko" Antweiler, C. Our Common Denominator: Human Universals Revisited. New York and Oxford: Berghahn, 2016, p89).

 En la 20a jarcento 

De ĉi tiu punkto ekzistas preskaŭ diĥotomia disigo pri la demando de la ekzisto kaj esenco de la homa naturo. Unuflanke staris la darvinisma skolo, kiu klarigis la homan naturon laŭ evoluaj terminoj. Aliflanke, en la sociaj sciencoj floris la ideo de la glata tabulo, kiu poste fariĝis fiksa ideo (Idée fixe), kiel vera dogmo. Potenca formulado de la doktrino pri la glata tabuleto estis esprimita de la patro de kondutismo la psikologo John B. Watson (1878-1958) Watson, 1924 

"Donu al mi dekduon da sanaj, bone formitaj beboj, kaj mondon por kreskigi ilin, en kiu mi muldos ilin. Mi promesas preni ĉiun hazarde kaj trejni lin por esti spertulo de iu ajn speco, kiun mi povas pensi: kuracisto, advokato, artisto, granda komercisto, kaj eĉ, jes, almozulo kaj ŝtelisto. "
La doktrino de la glata tabulo estis multe influita de la kontraŭreagon al koloniismo kaj rasismo, du furoraj ideologioj de la 19a kaj 20a jarcentoj. La doktrino baziĝis sur humanisma ideo: nacio aŭ raso ne povus esti establitaj kiel superaj al aliaj. Du vidpunktoj kuniĝis por plifortigi ĉi tiun humanan nocion: la koncepto de la "nobla sovaĝulo", kiu laŭdis la virtojn de homa vivo, kiu ne estis kontaminita de la okcidenta kulturo, kaj la koncepton de postmodernisma relativismo, kiu malakceptis la superecon de ia aliro al moralo kaj kulturo super iu ajn alia aliro. En la sociaj sciencoj, forta opozicio fermentis al iu ajn ideo, kiu kontraŭdiris aŭ limigis ĉi tiun doktrinon, kaj atingis tiom dimensiojn de silentigo de iu ajn akademia diskurso, kiu kontestis la doktrinon aŭ ĝian absolutan veron. Aliflanke, oni faris sufiĉe da esploroj, kiuj daŭre starigis la ideon de homa naturo, malgraŭ la netolerema atmosfero ĉe la sociaj sciencoj, precipe de la esploro biologia, al kiu silento estis fremda "La Glata Tabulo", Stephen Pinker, pp 119-150.

Malgraŭ ĉi tiu netolerema akademia etoso, malrapide konstruiĝis korpo de scioj, kiu estis nutrata de la kontribuoj de diversaj esploristoj el diversaj fakoj. En 1945, ĉapitro en grava libro pri la fako estis dediĉita al la "komuna denominatoro de kulturoj" The science of man in the world crisis, editor: Ralph Linton, ISBN 1406768650. George Murdock listigis 73 universalaĵojn, inkluzive de: gradoj de parenceco, aĝa takso, manĝ-rilataj tabuoj, kaj pli. La klopodoj de Murdock kondukis al la kreado de bonorda scio nomata "Human Relations Area Files" (Dosieroj pri Homaj Rilatoj) Human Relations Area Files, kiu donis grandegan volumon de interkultura esplorado. Ĉi tiu esplorada ondo haltis meze de la 1960-aj jaroj, kun la plifortigo de la partio de la "glata tabulo" kaj kultura relativismo en la akademio.

Dum generacio esplorado preskaŭ haltis, kaj revenis al la supro de la ŝtuparo de akademia konscio, kun la publikigo en 1991 de "Human Universals" (homaj universalaĵoj), verkita de Donald Brown Human Universals,  Donald Brown, , ISBN 9780070082090. Preter la konsiderinda vastiĝo de la listo de universalaĵoj - de dekoj ĝis centoj - Brown konstruis zorgeman kaj rezonitan subtekston por ordaj metodoj por lokalizi kaj katalogi universalaĵojn. Li plue argumentis, ke la trejnado de antropologoj kondukas al lokalizado kaj esplorado de la diferencoj inter kulturoj kaj tial kovris vastan kolekton de similecoj inter ili. La libro de Brown akiris konsiderindan diskonigon post ĝia enkonduko en popularaj sciencaj libroj de Stephen Pinker The Language Instinct (1994) and The Blank Slate (2002) kaj Francis Fukuyama Our Posthuman Future: Consequences of the Biotechnology Revolution (2002).

La 21-a jarcento kontribuis la germana antropologo Christoph Antweiler por establi kaj profundigi la studon de universalaĵoj, kun konstantaj kolizioj kun anoj de relativismo kaj la dogmo de "malplena tabulo" ChristopherAntweiler:  Our Common Denominator:Human Universals Revisited,  ISBN 978-1785338243.

 La kialo de la ekzisto de universalaĵoj 
Mallonga listo de kialoj probable subestas plej multajn, se ne ĉiujn, universalaĵojn. Ĉi tiuj procezoj kaj kondiĉoj inkluzivas

 Heredaĵo kaj disvastiĝo de kulturaj trajtoj, kiuj originis en antikvaj tempoj kaj montriĝis ege utilaj
 Kultura esprimo de fizika aŭ biologia realo
 Strukturo kaj agado de pensaj, perceptaj kaj emociaj procezoj bazitaj sur la evoluo de la homa cerbo 

Aliflanke, la antikva nocio, ke la origino de homa naturo estas metafizika ankoraŭ ekzistas kaj, fakte tre oftas, en la komuna diskurso ekster la akademio.

 Antikvaj fontoj 
Ekzistas universalaĵoj, kiel la produktado kaj uzado de iloj, uzi fajron kaj kuiri manĝaĵojn - kiuj troveblas komune en antaŭhistorio tia antikva, ke ili tre probable aperas en ĉiuj kulturoj, kiale de sia ekzisto komence de homa evoluo, antaŭ ol homo dividiĝis en malsamajn kulturojn. Ĉi tiuj universalaĵoj estas tiel utilaj al travivo, ke se kulturo perdas ĉi tiujn karakterizaĵojn, ĝiaj ŝancoj por travivi defioj estas malmultaj.

 Bazaj biologiaj kaj fizikaj veroj 
La fizika realeco de la homa medio de ekzisto inkluzivas kategoriojn entenataj en ĝi, kategoriojn, kiuj devenas de bazaj faktoj de biologio kaj fiziko. La scio enhavita en la katalogado kaj terminologio de ĉi tiuj faktoj estas esenca por homa travivado .

 Terminologio de familia proksimeco (preskaŭ ĉiam parencoj dividas pli ofte pli da tempo ol kun malproksimuloj kaj tial ilia graveco koresponde pligrandiĝas. Ju pli granda estas la proksimeco de la familio, des pli detala estas la terminologio)
 Seksa terminaro (vira / ina, maskla/ feminina)
 Klasifiko de plantoj (arbo, arbusto, herbo, plantido, frukto, semo ktp)
 Klasifiko de bestoj, ju pli proksimaj des pli klasifikitaj (tigro, leono kaj gepardo estas felisedoj, kaj tial predantoj. Ili mamsuĉas kaj tial ne demetas ovojn)
 Klasifiko de geografiaj detaloj (monto, monteto, rivereto, rivero, ktp.)

Impresa ekzemplo de kiel fizika realeco povas dikti kulturon estas, ke en plej multaj lingvoj la vorto por pupilo de la okulo signifas "hometo" - probable pro la reflekto de la vidanta persono en la pupilo [https://books.google.co.il/books?id=8dWFA2xtklYC&pg=PA102&redir_esc=y#v=onepage&q=pupil&f=false Toward a Theory of Cultural Linguistics, Gary B. Palmer P102].

 Evolua psikologio 
Evolua psikologio klarigas kondutojn laŭ postvivado kaj kulturaj avantaĝoj - tio estas, kondutoj, kiuj helpas tiujn, kiuj praktikas ilin, akiri avantaĝon en la evolua konklurenco inter vivestaĵoj. Tre multaj el la pli profundaj universalaĵoj, tiuj, kiuj traktas la homan psikon kaj la homan socion, povas esti prilumitaj kaj bazitaj per konsideroj de evolua psikologio funkcianta sur grupoj de homoj.

Ĉi tiuj profundaj karakterizaĵoj inkluzivas la manieron, kiel ni perceptas la mondon ĉirkaŭ ni, la manieron kiel nia rilato kun aliaj homoj povas moviĝi sur la tuta spektro inter esenca kaj dezirinda kaj minaca kaj danĝera, la radikoj de rasismo kaj patriotismo, nia emo al dikotomaj diagnozoj (mallumo kontraŭ lumo, bona kontraŭ malbona, varma kontraŭ malvarmo, amata kontraŭ malamo. kaj tiel plu) la mekanismo, kiu permesas al ni kiel infanoj lerni lingvon - kapablo, kiun pli malpli estas rifuzita de ni dum ni kreskiĝas. La mensaj iloj, per kiuj ni ĉiuj estas ekipitaj por solvado de problemoj, la leĝoj de logiko kaj la mondo de emocioj .

La racio por la ekzisto de tiaj universalaĵoj estas simpla: ĉar ĉio komuna al ĉiuj homoj kuŝas ene de ili kien ajn ili iras, natura selektado diktas psikologion, kondutojn kaj eĉ mondkonceptojn, kiuj plibonigis la eblojn de postvivado de individuoj kaj triboj.

Tamen ĝuste tiuj esploristoj kies esploroj dependas de la identigo de universalaĵoj, la antropologoj, tiuj ne estas trejnitaj por identigi ilin. La edukado de antropologoj inkluzivas tre malmultan fonon en psikologio kaj biologio, kiu estas esenca en la studfako de universala identigo, kaj pli malbona - la baza aliro en iliaj studoj estis malkaŝi kaj priskribi la diferencojn inter kulturoj, kaj ne identigi kaj priskribi kion estas ofte komuna.

Kvankam la korpo de scioj pri la strukturo kaj evoluo de la menso, kiel formulita de psikologio povas esti universala, vasta esplorlaboro necesas por konfirmi ĉi tion. La problemo redukteblas per fokuso al tiuj trajtoj, kiuj pli probable estas esencaj por postvivado, kiel ekzemple problemsolvaj mekanismoj. Jen kiom multaj universalaĵoj estis identigitaj:

 Lingva akiro (laŭ la teorio de Chomsky)
 Emocioj
 Kapablo al kaj prizorgado de klasifikoj
 Reguloj de logiko
 Psikologiaj defendaj mekanismoj (ekz. subpremado)
 Sentoj de proksimeco al parencoj
 Etnocentrismo kaj reciproka rekompenco (unuflanke rimedoj por estigi ligojn inter individuoj interdependaj, aliflanke ekskludi konkurencantajn eksterlandanojn de rekompenco kaj universala timo de fremduloj, timo, kiu implicas singardon de konflikto je alta probablo)
 Estetika percepto de bela vizaĝo kiel la averaĝa vizaĝo inter la vizaĝoj en la medio proksima al la homo
 Mekanismoj por elmontri fraŭdon
 Reguloj kaj sentoj por malhelpi inceston (incesto ĉe ĉasistoj / kolektistoj estas perceptebla danĝero. La grupoj, kiuj kunvivas, estas tre malgrandaj, kaj ofta incesto kaŭzos en kelkaj generacioj diversajn genetikajn problemojn, kiuj multe endanĝerigos la postvivadon de la grupo)

En ĉiuj kulturoj ekzistas koncepto, kiu difinas "kio estas homo". Ĉi tiu vidpunkto kelkfoje diferencas de la moderna okcidenta vidpunkto, en kiu ĉiuj homoj estas inkluzivitaj en la difino de "kio estas homo". Estas triboj, en kiuj nur la membroj de la tribo estas perceptataj kiel "veraj homoj", kiel ĉe la Janomamoj, kies termino estas simple la signifo de la nomo - "veraj homoj" "Kami Yamaki Urihipë, Our Forest-Land". Simile, fruktplanteja-posedanto en la suda Usono en la 18-a jarcento ne konsideris siajn sklavojn kiel homaj, sed subhomaj.

Ne tiom multaj areoj povas esti interpretataj sen la postaj komprenoj pri ilia rolo en solvado de la darvina problemo de ekzisto en kondiĉoj de ekzisteca konkurenco kun aliaj homaj grupoj.

 Signifoj 

 Universala moralo kaj religioj 
eta|274x274ra| La Dek Ordonoj, Rembrandt. En multaj kulturoj la plejmulto el la Dek Ordonoj estas sanktaj. La escepto estas "Memoru la sabatan tagon, por sanktigi ĝin."
Universalaĵoj rilataj al religioj kaj universala moralo havas aparte profundan signifon, ĉar ili estas empiria decido inter vidpunktoj pri la spirita esenco de la homa raso kaj ĝia distingo inter bono kaj malbono.

 Universala moralo 
La signifa kaj profunda aspekto de la studo de universalaĵoj estas, ke ekzistas granda kolekto de reguloj kaj karakterizaĵoj, kiuj estas komunaj al ĉiuj homaj socioj, karakterizaĵoj, kiuj reguligas moralajn regulojn. Ŝtelo, murdo, seksperforto, atenco, avareco, romantika aŭ seksa malfideleco, mensogo kaj trompado, malrespektantaj gepatroj - ĉiuj ĉi tiuj ricevas negativan traktadon, kiu iras de obscena (mallaŭdita) ĝis krima, en ĉiuj homaj socioj, kaj neniu homa socio estas indiferenta al ĉi tiuj agoj.

Ĉi tiuj empiriaj faktoj tute kontraŭas la relativisman vidpunkton, kiu diras, ke ĉiu kulturo havas sian propran unikan moralon kaj ne ekzistas morala sistemo, kiun ĝi dividas komune inter malsamaj kulturoj.

Aliflanke, la difino de "kio estas homo" diferencas de kulturo al kulturo, kaj tiuj, kiuj estas perceptataj kiel "subhomaj" aŭ "nehomaj", ne estas konsiderataj indaj esti protektataj per la reguloj de moralo. La gamo de difinoj iras de ekstreme ekskluziva kulturo - ekzemple nur maskloj de certa klaso estas konsiderataj posendantoj de rajtoj, kaj ĉiu malobservo de la reguloj de komuna moralo kontraŭ ili estas puninda - al inkluziva kulturo, kiu etendas la koncepton de la rajto al protekto eĉ preter ĉiuj homoj al bestoj.

Okcidenta kulturo estas ĉe la inkluziva fino. En ĝi okazas procezo, kiu komenciĝis en la 18a jarcento kaj daŭras ĝis nuntempo, kiam pli kaj pli da homoj, kaj lastatempe bestoj, rajtas al protekto kadre de moralaj reguloj. Ekzemplo de ekskluziveco estas la mezaziaj kulturoj, kiuj perceptas virinojn kiel malpli da homoj, kaj tiel rajtas nur partan protekton laŭ la moralaj leĝoj.

 Religio 
En ĉiuj homaj socioj ekzistas kompleksa sistemo, kiu inkluzivas la misteran sintenon al la mortintoj, kredon je supernaturaj potencoj, peton al ĉi tiuj potencoj - inkluzive religiajn ceremoniojn - kaj ĉefe distingon inter bono kaj malbono.

Ĉi tiuj trovoj klarigas la rezultojn de pozitiva psikologio, laŭ kiuj homoj kun spiritaj kredoj kaj religiaj kredoj sentas sin pli feliĉaj ol tiuj, kiuj ne. La trovoj konfirmas, ke la ateisma aliro estas marĝena kaj sufiĉe malofta, kaj nur en malmultaj socioj tio estas la vidpunkto de la plimulto. La homa raso ŝajnas havi enkonstruitan bezonon kredi je la spirita kaj religia.

Estas proponoj bazitaj sur evolua psikologio por klarigi kiel ĉi tiuj kredoj alportas avantaĝon al postvivado kaj evoluan avantaĝon al socioj, kiuj tenas ilin, super socioj fremdigitaj de kredo je spiriteco kaj religio. Religia kredo, kiu donas transcendan signifon al la ekzisto de la tribo, helpas al ĝia kohereco. Kredo al la spirito faciligas trakti suferojn kaj tragediojn. Ĉefe - spirita fido donas solidan signifon al homa ekzisto "Why We Believe: Religion as a Human Universal". Ara Norenzayan, The University of British Columbia, Human Mind, Human Kind Anthology"God Is Watching You: How the Fear of God Makes Us Human",  Dominic Johnson.

 Psikologio 
eta|300x300ra| "Edipo kaj la Sfinkso", pentraĵo de Jean Auguste Dominique Ingres. En ĉiuj homaj kulturoj ekzistas edipa komplekso.
Ekde la apero de moderna psikologio en la unua duono de la 20a jarcento, psikologio aspiris atingi komunan mensmodelon. La naturo de ĉi tiu aspiro estas akcepti kaj serĉi tion, kio estas ofta en la homa psiko tra la tuta mondo - malsama lingvo, aspiro malkaŝi universalaĵojn de la homa psiko kaj uzi ilin en pli kaj pli precizaj modeloj Ara Norenzayan and Steven J. Heine: Psychological Universals: What Are They and How Can We Know?.

Multaj universalaĵoj plifortigas ĉi tiun aliron: En ĉiuj homaj kulturoj ekzistas psikologiaj defendaj mekanismoj, estas funebro pri la morto de amato, estas la samaj bazaj sentoj de amo kaj malamo, afekto kaj malestimo, honto kaj fiero, seksa altiro, ĵaluzo, abomeno, insulto, surprizo kaj ĝojo. Ĉiam ekzistas timoj, inkluzive timon pri morto, kaj ankaŭ metodojn por trakti ilin. Estas sonĝoj kaj ilia signifo, estas infanaj timoj, kaj ekzistas edipa komplekso Lecture One: The Universal Oedipus complex, Michael J. Poff, MA, MSW.

La reguloj diferencas de kulturo al kulturo rilate al ĉiuj ĉi tiuj, kaj kiomgrade ili rajtas esti prezentitaj publike, malobservo de malpermesoj kondukas al forta honto, kaj homo, kiu malsukcesus kaŝi sin, fariĝos celo de mokado kaj malestimo. Kio estas konsiderata honto en unu kulturo, oni povas percepti ĝin kiel fieron pri alia kulturo, sed la emocioj mem, honto kaj fiero, ekzistas ĉiuokaze. Eksterapolante la vortojn de la poeto Warren, "ĉiuj homaj kulturoj similas unu al la alia, kaj ĉiuj diferencas unu de la alia" - ankaŭ en la sfero de emocia vivo.

 Aŭtonomeco kaj individuismo 
Aŭtonomeco ne estas unika karakterizaĵo de okcidenta individuismo, en ĉiu kulturo ekzistas (varia) grado de individua kontrolo de siaj agoj kaj de mem-decido  Anthropology, autonomy and the art of cultural revolution, Christopher Houston Head of Department of Anthropology, Macquarie University].

Sed la aŭtonomio de la individuo, kiu okazas universale en ĉiuj kulturoj, tamen  malsamas al la moderna individuismo: laŭ la nuntempa idealismo de individuismo, kondiĉe ke la individuo ne damaĝas aliajn, li ne estas ligita al la reguloj de la kulturo en kiu li kreskiĝis, kaj ne estas katenita al la ĝiaj kutimoj, kaj tiele plenposedas la rajton gvidi sian vivon laŭplaĉe "Vi havas neniun liberecon indan je ĝia nomo, sed nur tiun, kiu permesas al ni serĉi nian bonon laŭ nia maniero, kondiĉe ke ni ne provu senigi aliajn de ilia bono aŭ malhelpi iliajn klopodojn por atingi ĝin. John Stuart Mill, "Pri Libereco". Aliflanke, trans- kaj ekster- kultura aŭtonomeco ebligas elekton nur kadre de la kulturaj reguloj Psychological autonomy and hierarchical relatedness as organizers of developmental pathways, Heidi Keller, University Osnabrueck, Osnabrueck. La evidenta konkludo estas, ke okcidenta individuismo (kaj ankaŭ ĝia kontraŭa poluso, kolektivismo) ja estas socia konstruo Valery I. Chirkov - CULTURE, PERSONAL AUTONOMY AND INDIVIDUALISM: THEIR RELATIONSHIPS AND IMPLICATIONS FOR  PERSONAL GROWTH AND WELL-BEING.

 Kategoria disiĝo inter viroj kaj virinoj 
eta|276x276ra| "Adamo kaj Eva" pentraĵo de Albrecht Dürer. En ĉiuj kulturoj estas perceptoj pri profundaj diferencoj inter viroj kaj virinoj, inkluzive de ilia rolo en la familio kaj la perforto atribuita al viroj
Multaj universalaĵoj difinas universalan homan koncepton pri la ekzisto de fundamentaj kaj profundaj diferencoj inter viroj kaj virinoj, ĉiam ekzistas dikotoma koncepto de sekso kaj genro. Kvankam povas esti esceptoj de la dikotomio, tamen  nur kondiĉe ke ĝi ja estas escepta al la ĝenerala regulo.

Propagandantoj de seksopercepto neas la ekziston de tiaj diferencoj kaj argumentas ke la temo de sekso estas kultur-dependa socia konstruo, kaj nur la percepto de la individuo pri si mem, kio estas ŝia genro, determinas la genron de la individuo. Kiel parto de ĉi tiu pensmaniero, la listo de genroj kreskis ekde du (kun tre maloftaj esceptoj) al dekoj.

Inter la universalaĵoj, kiuj distingas bio-virojn de virinoj, estas agresemo, kriminaleco kaj perforteco, estas multe pli oftaj ĉe viroj ol virinoj. Aldone al rilato kaj patrina zorgo pri infanoj, ĝenerala percepto de viroj kaj virinoj kiel tre malsamaj grupoj laŭ karaktero, regado de viroj en ĉiu el la kulturoj, dividoj diferencaj laŭ lingvo por ambaŭ seksoj, kaj la edzo averaĝe estas pli aĝa ol sia edzino.

La ekzisto de ĉi tiuj diferencoj gravas kaj por homa psikologio, kaj - fakte precipe - por malsamaj feminismaj vidpunktoj, ĉar por ĉi tiuj vidpunktoj la ekzisto de ĉi tiuj universalaj diferencoj estas uzata interŝanĝeble - unuflanke pravigas la asertojn de feminismo pri malegaleco kaj vira agreso, aliflanke ĝi defias la supozon ke virinoj kaj viroj povas funkcii en la sama maniero, kvankam povas ekzisti esceptoj, kiuj ekzistas en realeco.."Psychodynamic Universals, Cultural Particulars in Feminist Anthropology: Rethinking Hua Gender Beliefs ", Vol. 32, No. 4, Theme Issue: Contributions to a Feminist Psychological Anthropology (Dec., 2004), pp. 493-513 Patricia Gowaty, "Feminism and Evolutionary Biology: Boundaries, Intersections and Frontiers", p135-143

 Konflikto inter kulturoj, radikoj de etnocentrismo kaj rasismo 
Iuj universalaĵoj traktas la manieron kiel ĉiuj kulturoj distingas inter "ni" kaj "ili". La universala koncepto estas malamika koncepto al la malsamaj, kaj akceptas kiel memkompreneblaĵo ajnan alfronton de "ni" kontraŭ "ili", inkluzive de mortiga alfronto. En vasta ĝeneraligo, eblas, ke ĉi tiu universala homa sinteno eneca en la homa naturo estas malantaŭ la malamikeco de iu ajn socio malsama ol la propra. Ju pli facile estas distingi inter "ni" kaj "ili" - per haŭta koloro, lingvo, kutimoj kaj eĉ vesta stilo, hararanĝo kaj tatuoj - des pli racia kaj pli forta estas la malamikeco.

Temas pri plurŝtupa konkludado, kaj la vojo estas longa de "ni" je la triba nivelo ĝis la "ni" de grupo kiel nacio, kies grandeco estas miloj aŭ dekmiloj da fojoj pli granda ol tribo. Dum la grandordo kreskas, aldoniĝas multaj mekanismoj, kiuj ne ekzistis en plejlongo de la homa ekzisto, mekanismoj, kiuj permesas koherecon kaj kunlaboradon en tre grandaj grupoj. La konkludo, ke malgraŭ ĉiuj mekanismoj survoje, la granda grupo kategorie obeas la triban aliron, laŭ kiu "ni" malamas "ili", supozeble estas eblo, kiu ricevis konsiderindan plifortigon, sed ankoraŭ ne pruvita aŭ refutita Agustin Fuentes, Evolution of Human Behavior. Publication Date - December 2008 ISBN 9780195333589.

 Arto 
eta|220x220ra| Feliĉa danco pri packontrakto en Ugando. Danco kaj multaj aliaj areoj de arto ekzistas en ĉiuj homaj kulturoj.
Dum ĉiu kulturo havas sian propran unikan arton, estas surprize kiom oftaj estas la diversaj artaj studfakoj. Ĉi tiuj artaj areoj aperas en ĉiuj kulturoj entute kaj ekzistas neniu escepta:

 Muziko, inkluzive muzikan kantadon (laŭ la melodio)
 Muziko kun religia signifo
 Danco
 Poezio, kiu obeas difinitajn estetikajn regulojn
 Plastaj artoj inkluzive de pentrarto kaj skulptarto
 Percepto kaj juĝo, kio estas estetika.

En ĉiuj kulturoj ekzistas ankaŭ proksima rilato inter granda parto de arto kaj kredo je spiriteco kaj religio. Kantoj, kiuj petas kaj gloras superpotencojn, kaj plastaj artoj, kiuj inkluzivas rolulojn kaj eventojn el la kulturaj mitoj, ĉiam ekzistas, ankaŭ ĉi tie senescepte.

Ekzistas neniu interkonsentita klarigo pri kial arto ekzistas en ĉiuj homaj kulturoj. Oni proponis sufiĉe multajn eblojn, sed ankoraŭ ne estis prezentita esplormetodo por refuti aŭ konfirmi ilin Christopher W. Tyler,  Lora T. Likova, "The Role of the Visual Arts in Enhancing the Learning Process". Front Hum Neurosci. 2012; 6: 8Gillian M Morriss-Kay, "The evolution of human artistic creativity"P Anne Scott, "The relationship between the arts and medicine", Medical HumanitiesNicola De Pisapia, Francesca Bacci, Danielle Parrott & David Melcher, "Brain networks for visual creativity: a functional connectivity study of planning a visual artwork"A Jensen, LO Bonde, "The use of arts interventions for mental health and wellbeing in health settings"Estas multaj aliaj sugestoj en la literaturo. Kiel dirite, sen empiria kadro por ekzameni ĉi tiujn proponojn, malfacilas antaŭeniri deĉifrante la demandon.

 Kritiko 
Asertiva argumento kontraŭ la koncepto de homaj universalaĵoj estas, ke ĝi estas supraĵa prezento, kiu intence ignoras kaj maltrafas la profundon kaj nuancojn de antropologia esplorado. Laŭ ĉi tiu aliro, per trosimpligo, la koncepto de universalaĵoj difinas tute malsamajn kulturajn ecojn sub unu universalaĵo, aŭ grupo de universalaĵoj.

Alia argumento estas, ke la modelo de homaj universalaĵoj ripozas sur cirkla logiko - antaŭsupozante, ke kulturo estas difinita tiel, ke ĝi servas por pruvi la karakterizaĵojn de tiu kulturo kiel universalaĵojn. Laŭ ĉi tiu kritiko, la universala aliro komenciĝas per markado de la celo - la universalaĵo kies ekziston oni volas pruvi - kaj tiam kolektado de la esploraj datumoj kiuj subtenas la ekziston de la universalaĵo.

Ĉi tiu aliro al universala esplorado estas nutrata, laŭ kritikistoj, de la blinda kontrasto de universala teorio al antropologia esplorado, kiu kulpigas antropologian esploradon, maljuste kaj sen reala referenco, pro la serĉo de la malsama kaj la evitado de identigo de la simila .

 Listo de universalaĵoj 
Ĉi tiu listo ne estas kompleta, sed kombinaĵo de la unuaj du listoj publikigitaj de Donald Brown

 Patro kaj patrino, apartaj kondiĉoj de sangoproksimeco por ilia priskribo
 Funebro
 Homo, koncepto
 Objektiveco en taksado kaj pensado, troigo de ĝia grado
 Oligarkio, minoritatregado (kutime la pli kaj plej forta, riĉa ktp)
 Onomatopeo - vorto aŭ frazo, kies sono imitas ĝian signifon
 Seksperforto
 Malpermeso de seksperforto
 lumtaga vivstilo, plejparto de la aktiveco okazas tage kaj malplimulto nokte
 Unu, la nombro
 Nekongrueco inter penso, parolado kaj faro
 Trejnado por plibonigi kapablojn kaj ebligojn
 Perforto, malpermeso de kelkaj el ĝiaj manieroj
 biologia kaj sociaj patrino estas kutime la sama persono
 Patrino kutime kunvivas kun kunulo dum la bredado de idoj
 Kredo je religio aŭ la supernatura, kaj precipe:
 Koncerne malsanojn
 Koncerne morton
 Koncerne bonŝancon kaj malbonŝancon
 Estetika arto kiu temas de la korpo (pentraĵo, ornamado, skulptaĵo, ktp.)
 Empatio - la kapablo identigi kaj senti la sentojn de la alia
 Vero kaj malvero, la distingo inter ili
 Antonimoj - Kontrastaj terminoj, kiel granda / malgranda, longa / mallonga ktp
 Antifikcigo - identigante ŝablonojn kaj rilatojn kaj perceptante ilin kiel objektojn
 Antropomorfismo - personigo, donado de homaj kvalitoj al la malhoma
 Estetiko - percepto de beleco kaj kreado de beleco
 Manĝoj, en regulaj tempoj.
 Teksado kaj plektado (de ŝtofoj, korboj, ktp.)
 Fajro, ignito kaj uzo 
 Etnocentrismo - la mondrigardo relative al la kulturo de la observanto, perceptante sian kulturon kiel la preferatan punkton de referenco
 ŝerco
 Elekto de alternativoj
 Ekstrovertita timideco (ne nepre bazita sur perceptebla timideco)
 Vizitado - vizitantaj gastoj, parencoj ktp
 Kuirado
 Ploro
 Salutojn kaj benojn, kutimajn por difinitaj okazoj
 Incesto inter patrino kaj ŝia filo estas konsiderata tabuo - malpermesita kaj obscena afero
 Incesto - metodo kaj reguloj por prevento de
 Aĝoj:
 Vortoj por ili
 Hierarkio laŭ ili
 Statuso laŭ ili
 Rita etiketo
 eksigo de beboj al mamnutrado.
 Parolo:
 Speciala por specialaj eventoj
 Simbola - Uzo de simboloj por la paroltemo
 Pentreca - uzo de esprimoj el la kampo de estetiko por la temo de parolado
 Bebeca - uzu specialan tonon, specialan sintakson kaj specialajn vortojn por komunikado kun beboj kaj suĉinfanoj
 Gramatiko de lingvo, sintakso difinita kiel ĝusta aŭ malĝusta
 Binaraj Perceptaj Distingoj, Dikotomio
 Promesoj
 Vizaĝaj esprimoj, provo misprezenti aŭ kaŝi, kaj precipe:
 malestimo
 Abomeno kaj malakcepto
 Surprizo
 Kolero kaj kolerego
 Tristeco
 Timo kaj teruro
 Ĝojo kaj feliĉo
 Aŭguro uzante la supernaturan
 Reciprokeco:
 Konstrua kaj krea (ekz. kunlaborado inter individuoj aŭ grupoj)
 Detrua (ekz. sangovenĝo inter individuoj aŭ grupoj ktp)
 Pariĝado kaj seksado, kutime okazas konservante privatecon
 Direktigo - doni instrukciojn
 Gastamo
 Klarigoj kaj eksplikoj
 Aprezo de la rilato inter la memo kaj du aliaj individuoj
 Abstraktado, kaj pense kaj parole
 Mondrigardo, (Weltenshaung)
 Identigi grupojn kaj iliajn anoj
 Identigi homojn laŭ iliaj vizaĝoj
 Memoro
 Masklo/ino kaj infano/plenkreskulo estas perceptitaj kiel havantaj apartan kaj klaran naturon, precipe la maskloj estas:
 Plej ofte pli agresema
 Pli inklina al mortiga perforto
 Pli inklina al ŝtelo
 Pli inklina al dominado en la politika medio
 Tempo
 Unuoj por ĝi
 Perceptite kiel cikla (tago/nokto, naskiĝo/morto, jaro, ktp.)
 Sociigo, procezo de, kaj precipe:
 Inkluzivas trejnadon pri higienaj kaj fekaj reguloj
 Perceptita de la sociigata kiel la respondeco de pli maljunaj parencoj
 Malsano kaj morto estas perceptitaj kiel havi apriora ligo
 Reguloj inkluzivas:
 Devoj kaj rajtoj
 Kriterioj por partopreno en difinitaj grupoj
 kunligite uzataj sencoj - vidante ĉiujn sencojn kiel rilataj.
 Amo estas sentata kaj esprimita
 Vivo:
 Privataj internaj
 Sed ankaŭ en grupoj
 Sonĝado
 Divido de laboro kaj taskoj laŭ:
 Aĝo
 Sekso
 Interŝanĝo, komerco (de varoj, servoj kaj taskoj)
 Lanco (armilo)
 Pensado surbaze de hipotezoj kaj divenoj
 Tabuo - tuta socia malpermeso, kaj precipe pri:
 Parolado kaj difinitaj vortoj
 Difinitaj manĝaĵoj
 Bona / malbona estas distingitaj
 Zorgo de idoj
 Ĝi temas pli pri virinoj ol pri viroj
 Taksonomio - organizita metodo de terminologio kaj difino
 Ceremonio:
 Transiro (kiel matrikula ceremonio)
 Religia rito
 Teritorio, strikte gardata
 Mano, la vorto
 Manprefero, mandekstreco estas pli ofta ol manmaldekstreco
 Heredaĵo:
 Reguloj por ĝi
 De rolo kaj statuso
 Redundo en lingvo
 Doloro
 Referoj
 Pronomoj, en lingvo, inkluzivante almenaŭ:
 Tri Pronomoj
 Singularo kaj pluralo
 Iloj, kaj precipe:
 Uzadoj:
 Batado (ekz. martelo)
 tranĉado
 Kreante diversajn ilojn
 Armilo
 Ne-pereemaj
 Metodoj por ilia preparado
 Desegnita laŭ tradicio kaj kulturo
 Estas dependo de ilia uzo
 Pekliberigo (por insulto, vundo, ktp.)
 Sorĉaĵoj, provo uzi la supernaturan, precipe por:
 Longviveco
 Amo
 tra- kaj postvivado
 Blanka, vorto por la koloro
 Logiko, terminoj por ĝi, kaj precipe:
 "kaj"
 Egalo
 "Parto de"/"Kompleta"
 "Privata"/"Komuna"
 "Ne"
 "Kontraŭ al"
 Ekvivaleco
 Socia ordo
 Genro:
 Ofte binara terminologio (dikotoma)
 Inkluzivas diversajn sociajn statusojn adaptitajn al ĝi
 Mezurado
 Morto, rito kaj ceremonio pri ĝi
 Muziko:
 religia/rita
 por danco
 Inkluzivas variaĵojn - ŝanĝo de melodio aŭ ritmo
 Inkluzivas ripetoj/refreno (pri ritmo/melodio)
 Konsiderata kiel verko
 Voĉa
 Kantado (parolo kun melodio)
 Ekzistas ĝenro de aŭ por infanoj
 Vetero, provoj influi ĝin
 Manĝaĵoj, preferoj kaj malpreferoj.
 Manĝaĵoj, kundivido
 Korpaj gestoj
 Ebrilo/ŝirmejo
 Metaforoj - diversaj rimedoj uzataj por prilumi unu koncepton per la konataj trajtoj de alia koncepto
 Metonimio - metafora aparato kiu ilustras koncepton aŭ faktoron anstataŭigante ĝin per alia faktoro kiu estas proksima al ĝi en tempo aŭ loko
 Materialismo
 Terminologio (eble ekvivalenta al klasifikado)
 Seksa allogo, kaj precipe:
 Reguloj por ĝia reguligo
 Inkluzivi malpermeson de incesto
 Estas fokuso de intereso
 Modesta konduto kaj reguloj por ĝi
 Ĵaluso
 Mitoj
 Ujoj
 Melodioj
 Sinonimoj
 Regado - formo de registaro
 Psikologiaj defendaj mekanismoj
 Kutimoj lige kun akuŝo
 Gvideco
 Gruoj (aparato)
 Manipulado en sociaj rilatoj
 Komerco
 Nombroj
 Ritmoj
 Ludado
 Ludo kiel rimedo por plibonigi 
 Lerteco
 Familio/domanaro
 Festoj - la festaj kunvenoj, kiuj inkluzivas multan manĝadon
 Dolĉa, gusto prioritato
 Donacoj, ilia donado
 Malavareco estas konsiderita aprezita trajto
 Normala / nenormala, distingo inter ili
 Serpentoj, timo de ili
 Geedzeco
 Nepotismo - prefero por sangaj parencoj kaj familio
 Narativo
 Medio, adapto laŭe
 Voĉa kaj senvoĉa (en parolsonoj)
 statusoj rilataj al roloj, kaj precipe:
 Ili estas aparta esenco de la persono kun la statuso
 Povas esti denaska aŭ akirita
 Tiuj, kiuj ne baziĝas sur familia proksimeco, sekso aŭ aĝo
 Dumvivaj
 Klasifiko, precipe de:
 Aĝo
 Sekso 
 korpoparto
 Ilioj
 Internaj, nevideblaj, situacioj
 Spaco
 Konduto
 Bestoj (faŭno)
 Plantoj (Flaŭro)
 Koloroj
 Familia parenceco
 Vetero
 Diversaj markoj por fonemoj, vortoj kaj sintakso
 Simboloj kaj Ikonoj
  - La ingrediencoj de la lingvo, kaj precipe:
 Distingu inter markita kaj ne-markita
 Mallongigoj estas pli oftaj ol pli longigoj
 Semantiko - okupiĝante pri la studo de la signifo de vortoj kaj esprimoj en lingvo, kaj precipe:
 Ĝiaj ingrediencoj
 Inkludas apartajn klasojn por objektoj kaj por homoj
 klasoj por:
 Rapideco
 Pozicio en la spaco
 Grandecoj
 Donado
 Fizikaj trajtoj
 Movado en la spaco
 Seksaj diferencoj
 Sankcioj (ekz. puno), kaj precipe:
 Inkluzivi ekskludon
 Pri krimoj kontraŭ socio entute
 Kunlaboro
 Estinteco / Estanteco / Estonteco
 Harararanĝo, stiloj de
 Indigno
 Ambigueco
 mi mem:
 Portante respondecon de
 Ne pasiva sed ankaŭ ne aŭtonoma
 Kiel lingva subjekto kaj objekto
 Ia disigita de sia  medio
 Estonteco, provo antaŭdiri (per raciaj rimedoj, kontraste al aŭgurado)
 Polisemio - malsamaj signifoj por ununura vorto
 Fonemoj, kaj precipe:
 Dividite per klasoj de simileco inter ili
 Ilia interrilato
 Fonologio 
 Devigitaj dumtempaj ŝanĝojn en Fonologio
 Timoj, kaj precipe:
 Infanaj timoj, kaj precipe:
 De fremduloj
 De Laŭtaj sonoj
 Kelkaj el ili povas esti venkitaj
 Interpretoj por:
 Konduto
 Sonĝo
 Verboj en lingvo
 Vizaĝo (De persono) kaj esprimoj
 Justeco/maljusto, distingo inter ili
 Vivformoj estas la fokuso de intereso
 Lingvaj formoj (kiel derivado kaj konjugacio)
 Grupoj, kaj precipe:
 Disaj
 Surbaze de familia proksimeco kaj ne
 Aparteno / ekstera, distingi inter ili
 Koalicioj
 Voĉo / silenta, kontrasto en fonemoj
 Konflikto - Konfruntaĵo
 Konfliktoj:
 Administraj metodoj
 Konsiloj pri ili
 Uzante mediacion por solvi ilin
 Korpa ornamado
 Ĵaluzo
 Ĵaluzo, simbolaj metodoj por trakti ĝin
 Parenceco:
 Terminologio tradukebla per denaskintaj / denaskitaj rilatoj
 Statuso laŭ kiu
 Distingo inter proksimaj kaj ne
 Ligiteco (fizike)
 Emocio
 Kuraci malsanojn (aŭ provoj fari tion)
 Dancado
 Propraĵoj
 Klaĉado
 Medicino
 Murdo - Malpermeso al 
 Sinsekvo - Kogna kaj mensa spektro
 Ĉiutaga rutino
 Nigro (Koloro)
 Intima aparteneco
 Malligita aparteneco
 Poezio kaj/aŭ retoriko, kaj precipe:
 Liniolongo estas fiksita (ne pli longa, kaj ne pli mallonga)
 La linioj inkluzivas ripeton kaj ŝanĝon
 Disdivido al strofoj
 Kunlaborado
 Memregado estas aparta de ago kiu ne estas memregada
 substantivoj
 Antaŭnomo (en gramatiko)
 Privata nomo al homo
 Lingvo, kaj precipe:
 Kontrolo pri ĝi donas prestiĝon
 Tradukebla
 Uzado de ĝi foje celas trompo kaj erarigo
 Ne estas simplisma priskribo de la realo
 Du (nombro)
 Sanitario, agoj tiucele
 Teorioj, administrado laŭ
 Planado
 Planado por la estonteco
 Korpaj movoj, distingo inter ili en lingvo
 Edipa komplekso
 Rolo kaj personeco, afineco inter ili - eblas devii de rolo pro la personeco de la individuo, kiu portas ĝin
 Komunikado - ebligita de vizaĝesprimoj
 Kulturo, kaj precipe:
 Kultura kontraŭ natura, distingo inter ili
 Inkluzivas diversecon

 Aldonoj post 1989 

 Koalicia perforto, pli granda vira implikiĝo
 Honto (sento kaj emocio)
 Edzo pli aĝa ol lia edzino (averaĝe)
 Fiero
 Tiklo
 Memestimo:
 Konscio pri ĝi (timo pri tio, kion aliaj diros)
 ĝia manipulado
 Volo projekcii kiel pozitiva
 Bildigoj, aro de
 Seksaj diferencoj en spaca percepto kaj konduto
 Justeco, kiel koncepto
 Diferencaj taksoj
 Komparoj, ilia kreado
 alligiteco
 Konscia adaptiĝo
 Amemo kaj malamemo
 Eltiro - interpolado
 Intenco
 Lernado, kritikaj periodoj
 Morto, timo de ĝi
 Institucioj (fakorganizitaj kunlaboraj agadoj)
 La moralo, lia emocio
 Limigita agadkampo
 Sintezaj metaforoj
 Kognaj mapoj
 Dikfingro suĉado
 Suĉado de vundoj
 Ludado, pretendo kaj ŝajnigo
 Alegorioj, ilia deklaro, kaj precipe:
 En manieroj de reciproka kontraŭdiro (estas limo al ĉiu lertaĵo, sed estas lertaĵo al ĉiu limo)
 Vojaĝado, maskloj averaĝe vojaĝas pli grandan distancon dum sia vivo
 Riskoj, volo akcepti ilin
 atendo
 Ludiloj por ludi
 Antaŭe, koncepto 
 Avareco, malemo al ĝi
 Memkontrolo
 Kontrolo / Kapitulaco, Rilatoj
 Mensa lingvo 
 Aljuĝado de aliuloj
 Regado, rezisto al misuzo kaj dominado
 Espero

 Referencoj 

 Tiu ĉi artikolo estis tradukita de la hebrea vikipedio

 Por plua legado 

 Stephen Pinker, La Glata Tabulo
 Marvin Harris, de nia speco
 Donald E. Brown, Homaj Universalaĵoj
 Charles Darwin, La origino de la homo
 Christopher Antweiler: nia komuna nomanto: homaj universalaĵoj reviziitaj

 Vidu ankaŭ 
 Moralaj universalaĵoj
 Socio - Moralo
 Homa evoluo

Kategorio:Antropologio
Kategorio:Filozofio
Kategorio:Etnografio
Kategorio:Sociologio
Kategorio:Psikologio
Kategorio:Teologio
Kategorio:Religioj
Kategorio:Historio
Kategorio:Homa evoluo